Dala_FM news - March 19, 2021 - 7 and 9pm

﻿
Evaluation Only. Created with Aspose.Words. Copyright 2003-2022 Aspose Pty Ltd.
7 AND 9PM NEWS 19TH MARCH 2021…
1. JI 28 OTHO KAWUONO EPACHOKA KALUWORE GI TUO MAR CORONA.
2. DR SAMIA SULUHU HASAN OKUONG’ORE KENDO KAWO APISI KAKA KER MAR 6 MAR PINY LIBAMBA MA TANZANI
3. MIKAI AGNES KAVINDU MUTHAMA EJALOCH EYIERO MAADUNDO MANE OBAG EKOM SENATE MA MACHAKOS.
4. JOPUONJRE DUTO MANE NIE CLASS 8 DHI TIMO PENJ MARGI MAR KCPE CHAKORE WUOK TICH.
5. ACHIEL KUOM APISAS MAG OBILA MARITO GOVERNOR MA SIAYA MIGOSI CORNEL RASANGA OYUD GI CORONA VIRUS.

COVID
JI 28 OTHO KAWUONO EPACHOKA KALUWORE GI TUO MAR CORONA.
MA EKWAN MAMALO MAR JOGO MA CORONA ONEGO EI ODIOCHIENG’ ACHIEL.
MAE CHOPO KWAN JOGO MA CORONA OSENEGO NYAKA 1,982.
JAGORO EMIGAWO MAR THIETH LAKTAR MERCY MWANGANGI OLERO NI JI 1,354 OYUD GI CORONA KAWUONO.
OLERO NI THOTH JOGO MA IYUDO GI CORONA YUDO TUONO EKIND OGANDA EGWENGEGI KA ONYISO JOPINY ONE NI LUWO CHIKE MAG KEDO GI CORONA.
ESECHE OGOGO, GOVERNOR MA MERU MIGOSI KIRAITU MURUNGI OYUD GI MIDHUSI MAR CORONA.
MAE LER MA OCHIW GI JATEND MIGAWO MAR THIETH E COUNTYNO MISHECK MUTUMA.
OLERO NI MIGOSI MURUNGI OSEKET KAR KENDE KAMA OYUDE THIETH.
SAMIA TZ
DR SAMIA SULUHU HASAN OKUONG’ORE KENDO KAWO APISI KAKA KER MAR 6 MAR PINY LIBAMBA MA TANZANI BANG’ THOO MAR MANE EN KER MAPINYNO MOSENINDO JOHN POMBE MAGUFULI.
DR SULUHU EMIYO MAOKUONGO BEDO KER E PINJE MAG AFRICA MA UGWE KA OBIRO TIYO KUOM THUOLO MAR HIGNI 4 GINUS MOTELO NE YIERO MA HIGA 2025 EPINYNO
NE OKETO LAI MA IDHI LUU MOTELO NE IKO MAR KER MAGUFULI TICH 4 JUMA MABIRO.
RINGRE JATELONO IDHI GOL EKAR KANO RINGGRE JIO MA OTHOO MAR OD THIETH MAR JOLWENY ODIECHIENG’ MAKINY KAETO IBIRO TERE EKANISA KOPERE EBOMA  MADUONG’ DAR SALEM 
OMEDO MANA PAKO MOKALO TICH MAKARE MANE OTIM KOD KER MACHON MOSENINDO KENDO WACHO NI TICH MANE OTIM KOD MAGUFULI IBIRO PARO KUOM HIGNI BOURA MABIRO EPINYNO
KAVINDU 
MIKAI AGNES KAVINDU MUTHAMA EJALOCH EYIERO MAADUNDO MANE OBAG EKOM SENATE MA MACHAKOS.
MIKAI KAVINDU MAR DUOND BUCH WIPER OYUDO OMBULU 104,352 KENDO YOMBO MIGOSI URBANUS MUTHAMA NGENGELE MAR DUOND BUCH UDA MA OYUDO OMBULU 19,726.
MAE EKAKA APISAS MAG IEBC OYANGO LOCH MARE.
KORKA KORE MIKAI KAVINDU ONYISO MORNE GI LOCH MAKAMANO KA OKUAYO JOGO MANE OLERO GODO OBI GITI KANYAKLA GIDUARO MAR KELO LOKRUOK NE JO MACHAKOS COUNTY.
KCPE 
JOPUONJRE DUTO MANE NIE CLASS 8 DHI TIMO PENJ MARGI MAR KCPE CHAKORE WUOK TICH.
JATEND MIGAWO MAR SOMO NGIRE GEORGE MAGOHA OLERO NI MOKO KUOM SKUNDE JI GIWEGI NE OCHOKO PESA PENJ KUOM JOPUONJRE TO OK OCHUAL NE DUOL MATAYO PENJ, KA KATA KAMANO OLERO NI OKENGE OSEKET MAR NENO NI JOPUONJRE MAKAMAGO OTIMO PENJ.
KOLOSO KAKAMEGA PRIMARY KAWUONO EKINDE MANE ONG’IYO KAKA JOPUONJRE KETO IKRUOK NE PENJ, NGIRE MAGOHA OLERO NI TEND SKUNDE KOD JOPUONJ MANE OCHAMO PESA PENJ IDHI KAWONEGI ONDAMO MAGER MAR CHIK.
 MAGOHA
NGIRE MAGOHA BENDE OLERO MALING’LING’ MAGIN GODO NI MOKO KUOM JOPINY CHANO KONYO JOPUONJRE KWALO PENJ.
OLERO NI APISAS MAG SOMO KOD MAG ARITA DHI BEDO AKICHA EKINDE PENJ MAR CLASS 8 KOD 12 JUMA MANYIEN KA OSIEMO JOGO MAN KOD PARO MAR KWALO PENJ NI ONDAMO MAGER MAR CHIK IBIRO KAWONEGI.
SONKO 
DOHO OCHUNGO BUCHE MANE ITUDO GODO MANE EN GOVERNOR MA NAIROBI MIKE SONKO.
BUCHEGO OCHUNG NYAKA CHOP DOHO WINJ NG’UR MANE OPEDH GI OKINDE MAG MIGOSI SONKO.
JANG’AD BUCHE WELDON KORIR OLERO NI OKINDE MAG MIGOSI SONKO OPEDHO NG’UR MOTEGNO MAMULO KATIBA MANYAKA WINJ.
OKINDE MAG MIGOSI SONKO OSEBEDO KAKWEDO KIT KAKA JANG’AD BUCHE DAGLAS OGOTI OSEBEDO KAWINJO BUCHE MIBADHI MAMIENE GINO MANE OMIYO GING’ANYO MAGI WUOK EDOHO.
LOCAL
RASANGA 
ACHIEL KUOM APISAS MAG OBILA MARITO GOVERNOR MA SIAYA MIGOSI CORNEL RASANGA OYUD GI CORONA VIRUS.
MIGOSI RASANGA OLERO NI OKAWO ONDAMO MAR DUOKO JORIT MAGE DUTO KAKORO ODHI BEDO MAONGE JORITO KUOM THUOLO NYAKA MUOCH MAR 3 MAR CORONA VIRUS RUM.
AMOTH
KOLOSO BANG’ YUDO CHANJO NE TUO MAR CORONA KANYAKLA GI FAMILIA MARE EDALANEMA SEGERE, MIGOSI RASANGA OKUAYO JO SIAYA ORUAK CHANJO MAKAMANO.
OKUAYO JOPINY MONDO OWUOG OKO ONE NI OCHANJGI.
KUMACHIELO OKUAYO JOPINY E COUNTY MA SIAYA OMED LUWO CHIKE MAG KEDO GI CORONA KA OLERO NI TUONO POD NITIERE MAPEK AHINYA E PACHOKA.
ABUOG ROMBE 
APEDHA MODICH OTIM KAWUONO E ALUORA MAR BOMA MA KISUMU NE JOGO MAOK RUAK MASK.
JI BUORA ONDHI GI OBILA MA KISUMU KASANI OLORNEGI ETESENDE OBILA MOPOGORE E ALUORA MAR BOMANO.
MAE BIRO NDALO ACHIEL BANG’ TEND COUNTY MA KISUMU RIDO CHIKE KEDO GI CORONA KA JOGO MAOK ORUAKO MASK IGOYO FUAYI MAR SH.GANA 2 KATA TWECH EJELA DWE 1.


OHALA
JATEND MIGAWO MA OCHUNGNE WECHE MAG OHALA KOD KEMBE  E PACHO KAE MIKAYI BETY MAINA KAWUONO OYAWO AYANGA KAR TIMO OHALA MAG MIGEPE MAG SERIKAL MABIRO MIYO JO OHALA E COUNTY MA KISUMU BEDO KOD YOT E YUDO GIGO MAGIDWARO ECHWALO OHENDNI MAG GI KA KAR TIMO OHALA NO NE OYAWUO E APIS MAR KIRDI KATA KENYA INDUSTRIAL DEVELOPMENT INSTITUTE MAYUODRE KIBOS E


MIKAYI MAINA NE OLERO NI YEPO MAKAMANO NE OTIM KALUORE KOD DWARO MAR KER MA PACHO KAE MOLUOR UHURU KENYATTA MAR NENO NI JOGO MANKOD OHENDNI MATINDO TINDO OYUDO KUMA GINYALO YUDIE KONY KAMORO ACHIEL.

CS2

NE OWACHO NI JOHALA MATINDO THOTH MOKALO EGWENGE MA NYANZA MA KA OKEL GI KANYACHIEL MA GINYALO YUDIE GIGO MAGIDWARO MAG TING'O OHANDGI TO GINYALO BEDO KODA DONGRUOK MOKALO E OHENDNI MAGITIMO MATINDO.

KRA 
DUOL MACHOKO OSURU EPACHOKA KENYA REVENUE AUTHORITY( KRA) ONYISO IKRUOK MAR TIMO APEDHA E NAM LOLWE KAKA YOR KOLO OKO OHALA MAOK OPUODHI.
APISI MA OCHUNG’ ERIEYO CHIKE WECHE NAM EDUOLNO JOHN BISONGA OLERO NI WECHE LURUOK GI CHULO OSURU ENAM OSEJUANG
OLERO NI NAM DUONG’ KENDO DUARO APEDHA MAR GENG’O DONJO MWANDU MAOK OPUODHI EPACHOKA.
KOLOSO KISUMU EKINDE SIDHO YIE MAKENDE MA OCHIW GI JAPAN INTERNATIONAL COOPERATION KOD RIWRUOK UN, BISONGA OLERO NI YIE MAKAMANO DHI KONYO MAGO MANTIERE EKETO ARITA KOD APEDHA ENAM.

BISONGA
OSINGO NE JO OHALA E BOMBE MANIE GENG NAM LOLWE NI OK GIBI YIE TIM MAR KELO PACHOKA MWANDU MAOK OPUDHI.
YIE MAKAMANO IDHI KET MUHURU BAY E MIGORI COUNTY.
JONYUOL
JONYUOL OJIW ORIT EYO MAKARE NYITHINDO SANI MAKORO OLOR SKUNDE.
KALUWORE GI JAPUONJ MADUONG MAR FATHER TIREN SECONDARY E SUBA NORTH MIGOSI MARTIN OPERE, MAE EKINDE MA JONYUOL NYAKA NE NI NYITHINDO OBEDO BUTGI MAOK BAYO.

KOLOSO GI DALA FM EYOR SIMU, MIGOSI OPERE BENDE ONYISO JONYUOL OCHAK IKO FEE MAR NENO NI JOPUONJRE MA OTIMO PENJ MAR CLASS 8 ODONJO E SECONDAR.
BENDE OLERO NI JOPUONJRE MADHI TIMO PENJ MAR CLASS 12 NYAKA NE NI OCHORORE E ONG’ALA MACHIELO MAR SOMO.

PARO MAKAMNO NE OCHIW BENDE GI JATA TIJE MADUONG’ E HB CHILDREN ACADEMY MIGOSI MAURICE MALELA MA OLERO NI JOPUONJ OSEIKO JOPUONJRE MAKARE KENDO EN GADIER NI JOPUONJRE DHI KADHO PENJ MABER.

MIGOSI MALELA OLERO NI JOPUONJRE TOMOLOYO MAGO MANYIRI OSEBEDO KAYUDO HOCHO MAKARE KOD YUDO GIGO MADUARORE KAKA YOR NENO NI GISOMO KENDO GITIMO PENJ ELAWASI MAKARE.




Created with an evaluation copy of Aspose.Words. To discover the full versions of our APIs please visit: https://products.aspose.com/words/